Rocher II de Secilia, naixito de Mileto (Calabria) o 21 d'aviento de 1095 y muerto en Palermo (Reino de Secilia) o 26 de febrero de 1154, estió un rei de Secilia dende 1130 dica la suya muerte. Yera miembro d'a Casa d'Altavilla, fillo de Rocher I de Secilia y d'Adelaida del Vasto, heredó de su chirmano mes gran, Simón de Secilia, o títol de conte de Secilia y d'o suyo pai o títol de duque d'Apulia, títols que esdevenioron l'alazet d'o Reino de Secilia. Antiparte, dende 1128 dica 1132 tamién estió prencipe de Tarento, títol que en ixas envueltas cedió a o suyo fillo Tancredo.